 Madaxweynaha Jamhuuriyadda Somaliland waa hoggaamiyihii qaranka, Ummadda oo dhan waa madaxweynihii ay doorteen isagaa u madax ah, u hogaamiye ah, koox iyo qayb gaar ah madaxweyne uma aha, bulshada oo dhan ayuu hoggaamiye u yahay, isaga oo ka duulaya masuuliyadiisaas waxa uu qiimeeyey duruufta dalku ku jirto, waxa uu qiimeeyey xogaha ka soo gaadhayey dadkii abaaruhu sabaaleeyeen ee faraha badan ee hayadaha u xil saarani ay u soo gudbiyaan, waxa uu lagama maarmaan u arkay markaa in maanta isaga iyo Xukuumadiisaba ay xil wayni ka saaran tahay in maanta dadkaasi ay u baahan yihiin in duruuftaas abaarta wixii ay ka dhaxleen laga samata-bixiyo. 